কাতার-মেক্সিকো সম্পর্ক
১৯৭৫ সালের ৩০ জুন, কাতার এবং মেক্সিকোর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। এর আগে ১৯৭১ সালে কাতার যুক্তরাজ্য এর নিকট হতে স্বাধীনতা লাভ করে। কূটনৈতিক সম্পর্ক স্থাপনের পর থেকে, দুই দেশের সম্পর্ক বিভিন্ন আন্তর্জাতিক সংস্থা যেমন; জাতিসংঘ এর মাধ্যমে কার্যকরী ছিল। তবে সাম্প্রতিক সময়ে এই দুই দেশ নিজেদের মধ্যকার সম্পর্ক উন্নয়ন এবং দৃঢ়করণে আগ্রহী হয়েছে। দেশদুটি নিজেদের মধ্যকার সমন্বয় বৃদ্ধি করেছে। ২০১৪ সালে, মেক্সিকো সিটিতে, কাতার তাদের দূতাবাস চালু করে। খুব দ্রুতই মেক্সিকোও, দোহায় তাদের দূতাবাস চালু করে। ২০১৫ সালে, মেক্সিকো, তাদের এই দূতাবাস চালু করে।
কেনিয়া-কাতার সম্পর্ক
২০১৪ সালের এপ্রিল মাসে কেনিয়ার রাষ্ট্রপতি উহুরু কেনিয়াটা কাতারে সফর করেন। তিনি কাতারের আমির তামিম বিন হামাদ আল থানির সাথে সাক্ষাৎ করেন। তারা আঞ্চলিক স্থিতিশীলতা, নিরাপত্তা এবং যুবসমাজের মৌলবাদ বিষয়ে আলোচনা করেন। তারা বহুবিধ চুক্তিস্বাক্ষর এবং সিদ্ধান্ত গ্রহণ করেন। কেনিয়াটা কাতারের জ্বালানিমন্ত্রীর সাথেও সাক্ষাৎ করেন। সফরের শেষে কাতার প্রথম পারস্য উপসাগরীয় দেশ হিসেবে কেনিয়ার সাথে দ্বৈত-রাজস্ব চুক্তি স্বাক্ষর করে।